open-index/open-wikipedia-markdown huggingface dataset:
ตัวทำละลาย

**ตัวทำละลาย** () เป็นสารที่สามารถละลาย ตัวถูกละลาย ที่เป็นของแข็ง  ของเหลว หรือก๊าซได้เป็น สารละลาย  ตัวทำละลายที่คุ้นเคยมากที่สุดและใช้ในชีวิตประจำวันคือน้ำ สำหรับคำจำกัดความที่อ้างถึง **ตัวทำละลายอินทรีย์** (organic solvent) จะหมายถึงตัวทำละลายอีกชนิดที่เป็น สารประกอบอินทรีย์ (organic compound) และมี คาร์บอน อะตอมอยู่ด้วย   โดยปกติตัวทำละลายจะมี จุดเดือด สูง และระเหยง่าย
หรือสามารถกำจัดโดย การกลั่นได้   โดยทั่วไปแล้วตัวทำละลายไม่ควรทำปฏิกิริยากับตัวถูกละลาย คือ มันจะต้องมีคุณสมบัติ เฉื่อย ทางเคมี   ตัวทำละลายสามารถใช้ สกัด  (extract)  สารประกอบที่ละลายในมันจากของผสมได้ตัวอย่างที่คุ้นเคยได้แก่ การต้ม กาแฟ หรือ ชา ด้วยน้ำร้อน    ปกติตัวทำละลายจะเป็นของเหลวใสไม่มีสีและส่วนใหญ่จะมีกลิ่นเฉพาะตัว   ความเข้มข้นของสารละลายคือจำนวนสารประกอบที่ละลายในตัวทำละลายในปริมาตรที่กำหนด     **[[การละลาย]]**  (solubility)  คือจำนวนสูงสุดของสารประกอบที่ละลายได้ในตัวทำละลาย
ตามปริมาตรที่กำหนดที่ อุณหภูมิ เฉพาะ

ตัวทำละลายอินทรีย์ใช้ประโยชน์ทั่วไปดังนี้
* ซักแห้ง (dry cleaning) เช่น  เตตราคลอโรเอทิลีน (Tetrachloroethylene)
* ใช้เจือจางสี (paint thinner) เช่น โทลูอีน (toluene) น้ำมันสน(turpentine)
* ยาล้างเล็บและตัวทำละลายกาว  เช่น อะซิโตน  เมทิลอาซีเทต  เอทิลอาซีเทต)
* สารกำจัดคราบที่เป็นจุด เช่น เฮกเซน(hexane) ปิทรอลอีเทอร์(petrol ether)
* สารชำระล้างs เช่น ซิตรัส (citrus) เทอร์ปีน(terpene)
* น้ำหอม เช่น เอทานอล
* เคมีสังเคราะห์

## ตารางแสดงคุณสมบัติของตัวทำละลายสามัญ
ตัวทำละลายแบ่งออกเป็นกลุ่มต่างๆ เช่น นอน-โพลาร์  โพลาร์  อะโพรติก  และโพลารโพรติก

## แหล่งข้อมูลอื่น
*  Table Properties of common organic solvents
*  Table and text  O-Chem Lecture
*  Tables  Properties and toxicities of organic solvents


หมวดหมู่:สารละลาย
หมวดหมู่:สารประกอบเคมี
ทาเกฮิโกะ อิโนอูเอะ

**ทาเกฮิโกะ อิโนอูเอะ** () เกิดเมื่อวันที่ 21 มกราคม พ.ศ. 2510 ที่จังหวัดคาโงชิมะ ประเทศญี่ปุ่น เขาเริ่มเป็นนักวาดการ์ตูนและได้รับรางวัล "Tezuka Prize" จากผลงานเรื่อง "Kaede Purple" ในปี 1988 จากนั้นในปี 1989 "คาเมเลียนเจล" ผลงานเรื่องยาวเรื่องแรกซึ่งเป็นแนวสืบสวนเบาสมองของเขาก็ได้ลงตีพิมพ์ในนิตยสารโชเน็นรายสัปดาห์ ทว่าตีพิมพ์ได้เพียง 12 สัปดาห์ก็ถูกตัดจบ 

ผลงานที่ทำให้ชื่อของเขาเป็นที่รู้จักจนเริ่มโด่งดังคือการ์ตูนเกี่ยวกับกีฬาบาสเกตบอลเรื่อง "สแลมดังก์" ที่จำหน่ายได้กว่า 100 ล้านเล่มทั่วโลก ต่อมาจึงออกผลงานชิ้นเอกตามมาอีกคือ "วากาบอนด์" เป็นเรื่องราวชีวิตของซามูไรผู้เลื่องชื่อระดับตำนานของญี่ปุ่น *[[มิยาโมโตะ มุซาชิ]]* และ *[[ซาซากิ โคจิโร่]]* และการ์ตูนเกี่ยวกับบาสเกตบอลอีกเรื่องของเขา "เรียล" แต่เรื่องนี้ไม่ใช่บาสเกตบอลธรรมดาแต่เป็นเรื่องของ วีลแชร์บาสเกตบอล ซึ่งจะเป็นการ์ตูนออกไปแนวชีวิตที่ค่อนข้างหนักสักหน่อย เพราะตัวเอก 3 คน ที่ต้องเข้ามาเกี่ยวข้องกับวงการกีฬาวีลแชร์บาสเกตบอลนั้น 2 ใน 3 เป็นคน *พิการ* แต่ไม่ได้เป็นความพิการที่มีมาแต่กำเนิด คนหนึ่งพิการเพราะโรคร้ายแต่อีกคนหนึ่งพิการจากอุบัติเหตุ ซึ่งต้องผ่านช่วงเวลาที่ยากลำบากกว่าจะยอมรับสภาพของตนได้ ส่วนตัวเอกอีกคนถึงแม้จะไม่ได้พิการแต่ก็เป็นสาเหตุให้คนใกล้ตัวต้องพิการจนเกือบจะไม่สามารถอภัยให้ตัวเองได้ โดยทั้ง 2 เรื่องหลังนี้ปัจจุบันยังเขียนไม่จบ ทำให้แฟนๆ ที่ติดตามผลงานของเขายังคงเฝ้ารอตอนต่อไปที่จะยังคงตามออกมารวมถึงผลงานเรื่องต่อไปของเขาด้วย

## ผลงาน
* คาเมเลียนเจล
* สแลมดังก์
* บาสอวกาศทะลุโลก
* วากาบอนด์
* เรียล

## แหล่งข้อมูลอื่น
* Takehiko Inoue on the Web
* 


หมวดหมู่:ศิลปินมังงะ
หมวดหมู่:นักวาดการ์ตูนญี่ปุ่น
หมวดหมู่:บุคคลจากจังหวัดคาโงชิมะ
หมวดหมู่:สแลมดังก์
น้ำมัน

thumb|right|น้ำมันเครื่องสังเคราะห์

**น้ำมัน** เป็นคำสามัญที่ใช้เรียกสารอินทรีย์ของเหลวที่ผสมเข้ากันไม่ได้ (immiscible) กับน้ำ เนื่องจากน้ำมันเป็นโมเลกุลไม่มีขั้ว คำว่า *น้ำมัน* ในภาษาอังกฤษ () มาจากภาษาละติน  ซึ่งหมายถึงน้ำมันมะกอก

บ่อยครั้งที่คำว่า *น้ำมัน* ใช้หมายถึง น้ำมันปิโตรเลียม (น้ำมันดิบ) ซึ่งน้ำมันชนิดนี้จะถูกสูบขึ้นมาจากพื้นดิน ปัจจุบันน้ำมันปิโตรเลียมเป็นแหล่งพลังงานหลักและเป็นส่วนสำคัญของเศรษฐกิจโลก

## ประเภทของน้ำมัน

### น้ำมันประกอบอาหาร

**น้ำมันจากพืช** (ส่วนใหญ่นำมาประกอบอาหาร เรียกสั้น ๆ ว่าน้ำมันพืช)
* น้ำมันละหุ่ง
* น้ำมันถั่วเหลือง
* น้ำมันรำข้าว
* น้ำมันงา
* น้ำมันมะกอก
*น้ำมันปาล์ม
**น้ำมันจากไขมันสัตว์**
* น้ำมันหมู
* น้ำมันวัว
* น้ำมันปลา

### น้ำมันเชื้อเพลิง
* ปิโตรเลียม
* น้ำมันดิบ ซึ่งนำมาผ่านกระบวนการกลั่นน้ำมันแล้วจะได้ น้ำมันเบนซิน น้ำมันดีเซล น้ำมันเตา เป็นต้น
ของเหลวที่สกัดออกจากซากพืช ซากสัตว์แร่ธาตุบางชนิด เช่น ถ่านหิน ซึ่งทับถมกันมานานหลายร้อยพันปีจนกลายเป็นของเหลวที่อยู่ใต้พื้นพิภพ ซึ่งมนุษย์ได้ขุดเจาะขึ้นมาจากแหล่งกำเนิดแล้วผ่านกระบวนการกลั่นกรองจนกลายเป็นน้ำมันเชื้อเพลิงชนิดต่างๆ
สภาพผสมเข้ากันได้

[thumb|right|[น้ำมันดีเซลไม่สามารถผสมเข้ากันได้กับน้ำ รูปแบบสีรุ้งเกิดจากการแทรกสอดทางแสง]]
**สภาพผสมเข้ากันได้** เป็นคำที่ใช้ในทางเคมี เพื่ออธิบายสมบัติของของเหลวที่ผสมกันในทุกอัตราส่วน ทำให้เกิดสารละลายเนื้อเดียว ตามหลักการแล้ว สภาพผสมเข้ากันได้สามารถหมายถึงสารในสถานะอื่นก็ได้ (ของแข็งและแก๊ส) แต่จุดสนใจหลักอยู่ที่สภาพละลายได้ของของเหลวชนิดหนึ่ง ในของเหลวอีกชนิดหนึ่ง น้ำและเอทานอลเป็นตัวอย่างของสารที่สามารถผสมเข้ากันได้ในทุกอัตราส่วน

ในทางตรงข้าม สสารสองชนิดจะกล่าวว่าไม่สามารถผสมเข้ากันได้ ถ้าหากเมื่อผสมสารทั้งสองด้วยอัตราส่วนบางค่าแล้วไม่เกิดสารละลาย ตัวอย่างเช่น ไดเอทิลอีเทอร์เป็นสารที่ละลายได้ในน้ำพอสมควร แต่ตัวทำละลายทั้งสองไม่สามารถผสมเข้ากันได้ เนื่องจากไม่สามารถละลายได้ในทุกอัตราส่วน

หมวดหมู่:สมบัติทางเคมี
ตะเกียบ

thumb|right|200px|ตะเกียบ

**ตะเกียบ** คืออุปกรณ์ในการรับประทานอาหารมีลักษณะเป็นแท่งสองแท่งมีขนาดใกล้เคียงกัน ใช้เป็นอุปกรณ์หลักในการกินอาหาร ในประเทศจีน ญี่ปุ่น เกาหลี และเวียดนาม ในประเทศไทยใช้สำหรับอาหารประเภทก๋วยเตี๋ยว ตะเกียบนิยมทำมาจาก ไม้ ไม้ไผ่ โลหะ และพลาสติก บางชนิดทำมาจากงาช้าง

ในประเทศจีนสมัยโบราณกษัตริย์มีการใช้ตะเกียบที่ทำจากเงินเพื่อใช้ในการตรวจสอบยาพิษ (ประเภทออกไซด์ของโลหะ) โดยเชื่อว่าถ้ามียาพิษในอาหารตะเกียบจะเปลี่ยนจากสีเงินเป็นสีดำ 

หมวดหมู่:เครื่องครัว
หมวดหมู่:สิ่งประดิษฐ์ของจีน
หมวดหมู่:อาหารญี่ปุ่น
หมวดหมู่:อาหารเกาหลี
หมวดหมู่:อาหารเวียดนาม
หมวดหมู่:วัฒนธรรมชาวเอเชียตะวันออก
EU

**EU** หรือ **Eu** อักษรย่อในภาษาอังกฤษ สามารถหมายถึง
* สหภาพยุโรป (European Union)
* ยูโรเพียม (Europium, Eu) ธาตุอันดับที่ 63 ในตารางธาตุ
* หมายเลขออยเลอร์ (Euler number) ในทางฟิสิกส์
เปโซ

thumb|right|300px|
**เปโซ** () เป็นหน่วยเงินตราในหลายประเทศในทวีปอเมริกาและฟิลิปปินส์ โดยมีต้นกำเนิดในประเทศสเปน โดยในภาษาสเปน "เปโซ" มีความหมายว่าน้ำหนัก และใช้เครื่องหมายเปโซ ("$"; "₱" ในประเทศฟิลิปปินส์)

## ประเทศที่ใช้ค่าเงินเปโซ

## ประเทศที่เคยใช้สกุลเงินเปโซ

หมวดหมู่:สกุลเงิน
เดเบียน

**เดเบียน** () เป็นชุดของซอฟต์แวร์เสรีที่พัฒนาโดยอาสาสมัครภายใต้**โครงการเดเบียน** ภายใต้โครงการนี้มี**เดเบียนลินุกซ์** (Debian GNU/Linux) ที่ใช้ลินุกซ์เป็นเคอร์เนล และใช้เครื่องมือต่าง ๆ ในโครงการ GNU ประกอบกันเป็นระบบปฏิบัติการ

เดเบียนมีชื่อเสียงในฐานะที่เป็นลินุกซ์ดิสทริบิวชันแรกที่ประสบความสำเร็จในการพัฒนาด้วยชุมชนล้วน ๆ โดยไม่มีเอกชนอยู่เบื้องหลัง มีการสร้างสัญญาประชาคม บทนิยามซอฟต์แวร์เสรี และแนวนโยบายที่ชัดเจนทั้งทางเทคนิคและการบริหารงาน กลายเป็นต้นแบบให้กับชุมชนอื่น ๆ ต่อมา รวมถึงปริมาณแพกเกจในโครงการมากกว่า 37,000 แพกเกจ และรองรับสถาปัตยกรรมคอมพิวเตอร์มากกว่า 11 ชนิด ซึ่งครอบคลุมตั้งแต่ระบบฝังตัว ไปจนถึงเมนเฟรม มีลินุกซ์ดิสทริบิวชันจำนวนมากที่นำเดเบียนไปพัฒนาต่อ อย่างเช่น อูบุนตู หรือ Knoppix เป็นต้น

## ประวัติ

โครงการเดเบียนก่อตั้งโดย Ian Murdock อย่างเป็นทางการเมื่อวันที่ 16 สิงหาคม ค.ศ. 1993 ในระหว่างที่ Ian เป็นนักศึกษาปริญญาตรีที่มหาวิทยาลัยเปอร์ดู ซึ่งในขณะนั้นแนวคิดของลินุกซ์ดิสทริบิวชันยังเป็นเรื่องใหม่อยู่ โดยจุดมุ่งหมายของ Ian คือต้องการให้เดเบียนพัฒนาแบบเปิดเหมือนอย่าง GNU และ ลินุกซ์ โดยได้รับการสนับสนุนจากมูลนิธิซอฟต์แวร์เสรีเป็นเวลาหนึ่งปี คือตั้งแต่พฤศจิกายน ค.ศ. 1994 ถึงพฤศจิกายน ค.ศ. 1995

เดเบียนเป็นดิสโทรที่พัฒนาสิ่งแปลกใหม่ให้เกิดขึ้นในวงการลินุกซ์เป็นอย่างมาก เช่น มีระบบจัดการแพกเกจ ระบบติดตั้งจากคลัง และยูทิลิตี้สำคัญๆ เป็นเทคโนโลยีของตนเอง จนกลายเป็นรูปแบบการใช้งานที่เป็นอีกหนึ่งบรรทัดฐานของการใช้งานลินุกซ์เช่นเดียวกับที่กลุ่ม Red Hat ได้สร้างไว้

## เดเบียนรุ่นต่าง ๆ

รุ่นของเดเบียนนับรุ่น *stable* เป็นหลัก ปัจจุบันรุ่น stable ล่าสุดคือ 13 หรือ *Trixie*

รายชื่อรุ่นของเดเบียน รวมโค้ดเนมและวันที่ออก

* 13.2 - Trixie, 15 พฤศจิกายน ค.ศ. 2025

* 13.1 - Trixie, 9 สิงหาคม ค.ศ. 2025

* 13 - Trixie, 9 สิงหาคม ค.ศ. 2025

* 12.1 - Bookworm, 22 กรกฎาคม ค.ศ. 2023
* 12 - Bookworm, 10 มิถุนายน ค.ศ. 2023
* 11 – Bullseye, 14 สิงหาคม ค.ศ. 2021
* 10 – Buster, 6 กรกฎาคม ค.ศ. 2019
* 9 – stretch, 17 มิถุนายน ค.ศ. 2017
* 8 – jessie, 26 เมษายน ค.ศ. 2015
* 7 – wheezy, 4 พฤษภาคม ค.ศ. 2013
* 6.0 – squeeze, 6 กุมภาพันธ์ ค.ศ. 2011
* 5.0 – lenny, 14 กุมภาพันธ์ ค.ศ. 2009
* 4.0 – etch, 8 เมษายน ค.ศ. 2007
* 3.1 – sarge, 6 มิถุนายน ค.ศ. 2005
* 3.0 – woody, 19 กรกฎาคม ค.ศ. 2002
* 2.2 – potato, 15 สิงหาคม ค.ศ. 2000
* 2.1 – slink, 9 มีนาคม ค.ศ. 1999
* 2.0 – hamm, 24 กรกฎาคม ค.ศ. 1998
* 1.3 – bo, 2 มิถุนายน ค.ศ. 1997
* 1.2 – rex, 12 ธันวาคม ค.ศ. 1996
* 1.1 – buzz, 17 มิถุนายน ค.ศ. 1996

โค้ดเนมของเดเบียนนั้นนำมาจากตัวละครในภาพยนตร์การ์ตูนเรื่องทอยสตอรี่

## รายการสถาปัตยกรรมคอมพิวเตอร์ที่เดเบียนรองรับ
สำหรับรุ่น *stable* ปัจจุบันคือ 11 รองรับสถาปัตยกรรมคอมพิวเตอร์อย่างเป็นทางการ 10 รายการต่อไปนี้

* พีซี 32 บิต (i386)
* พีซี 64 บิต (amd64)
* ARM 64 บิต (arm64)
* ARM EABI (armel)
* ARMv7 (armhf)
* เอ็มไอพีเอส (mips, mipsel)
* เพาเวอร์พีซี (powerpc)
* เพาเวอร์พีซี 64 บิต ลิตเทิลเอนเดียน (ppc64el)
* IBM System z (s390x)

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซอฟต์แวร์ในปี พ.ศ. 2536
หมวดหมู่:การแจกจ่ายลินุกซ์
เกริกเกียรติ พิพัฒนเสรีธรรม

ศาสตราจารย์เกียรติคุณ **เกริกเกียรติ พิพัฒน์เสรีธรรม** (11 กันยายน พ.ศ. 2480 – 16 พฤศจิกายน พ.ศ. 2566) อดีตข้าราชการชาวไทย อดีตนายกสภามหาวิทยาลัยเทคโนโลยีราชมงคลตะวันออก อดีตอธิการบดีมหาวิทยาลัยธรรมศาสตร์ อดีตอธิการบดีมหาวิทยาลัยหอการค้าไทย อดีตคณะกรรมการป้องกันและปราบปรามการทุจริตแห่งชาติ อดีตสมาชิกสภานิติบัญญัติแห่งชาติ อดีตกรรมาธิการยกร่างรัฐธรรมนูญ

เกริกเกียรติ ได้ชื่อว่าเป็นคนตรงไปตรงมา ไม่มีเบื้องหน้าเบื้องหลัง ทั้งยังยึดมั่นในความเป็นนักวิชาการ ไม่รับตำแหน่งทางการเมืองใด ๆ เช่นเดียวกับศาสตราจารย์ ป๋วย อึ๊งภากรณ์ ผู้เป็นที่เคารพ ในอดีตได้เคยปฏิเสธการดำรงตำแหน่งในคณะรัฐมนตรี อาทิรัฐมนตรีว่าการทบวงมหาวิทยาลัย รวมทั้งคำชักชวนร่วมงานการเมืองอื่น ๆ

เกริกเกียรติถึงแก่อนิจกรรมด้วยโรคหัวใจล้มเหลวเมื่อวันที่ 16 พฤศจิกายน พ.ศ. 2566 สิริอายุได้ 86 ปี โดยได้ตั้งศพบำเพ็ญกุศลที่วัดพระศรีมหาธาตุวรมหาวิหาร เขตบางเขน กรุงเทพมหานคร และจะมีพิธีพระราชทานเพลิงศพในวันที่ 26 พฤศจิกายน

## ประวัติการทำงาน
* นายกสภามหาวิทยาลัยเทคโนโลยีราชมงคลตะวันออก
* ประธานคณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย Thai PBS  (2 สิงหาคม พ.ศ. 2551 – 2 สิงหาคม พ.ศ. 2553)
* คณะกรรมการป้องกันและปราบปรามการทุจริตแห่งชาติ (ป.ป.ช.) (พ.ศ. 2542 – พ.ศ. 2546)
* อธิการบดีมหาวิทยาลัยหอการค้าไทย (พ.ศ. 2536 – พ.ศ. 2542)
* อธิการบดีมหาวิทยาลัยธรรมศาสตร์ (พ.ศ. 2531 – พ.ศ. 2534) 
* คณบดีคณะเศรษฐศาสตร์ มหาวิทยาลัยธรรมศาสตร์ (27 พฤษภาคม พ.ศ. 2525 – 31 พฤษภาคม พ.ศ. 2527) 
* นายกสมาคมเศรษฐศาสตร์ธรรมศาสตร์ (พ.ศ. 2521 – พ.ศ. 2523)
* ประธานสภาอาจารย์ มหาวิทยาลัยธรรมศาสตร์ (พ.ศ. 2521 – พ.ศ. 2524)
* กรรมการคณะกรรมการพัฒนาการเศรษฐกิจและสังคมแห่งชาติ (พ.ศ. 2536)
* กรรมการสภาวิจัยแห่งชาติ สาขาเศรษฐศาสตร์ (พ.ศ. 2525)
* กรรมการสภาการศึกษาแห่งชาติ
* ที่ปรึกษานายกรัฐมนตรี (พ.ศ. 2519 และ พ.ศ. 2529)
* สมาชิกสภานิติบัญญัติแห่งชาติ (พ.ศ. 2534)
* สมาชิกสภาร่างรัฐธรรมนูญ (ส.ส.ร.) (พ.ศ. 2539)
* กรรมาธิการยกร่างรัฐธรรมนูญ (พ.ศ. 2549)
* รองประธานสภาร่างรัฐธรรมนูญ (ส.ส.ร.) (พ.ศ. 2550)

## เกียรติคุณ
* ศาสตราจารย์เกียรติคุณ มหาวิทยาลัยธรรมศาสตร์ (ตั้งแต่ พ.ศ. 2539)
* ศิลปศาสตรดุษฎีบัณฑิตกิตติมศักดิ์ สาขาวิชาเศรษฐศาสตร์ธุรกิจ มหาวิทยาลัยหอการค้าไทย ประจำปีการศึกษา 2550
* เศรษฐศาสตรดุษฎีบัณฑิตกิตติมศักดิ์ มหาวิทยาลัยธรรมศาสตร์ ประจำปีการศึกษา 2552

## เครื่องราชอิสริยาภรณ์

 สาขาสังคมศาสตร์

## อ้างอิง

## แหล่งข้อมูลอื่น
* เกริกเกียรติ พิพัฒนเสรีธรรม ประวัติบุคคล สำนักข่าวไทย
* สารจากประธานกรรมการนโยบาย จากเว็บอย่างเป็นทางการของ คณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย

หมวดหมู่:นักกฎหมายชาวไทย
หมวดหมู่:นักเศรษฐศาสตร์ชาวไทย
หมวดหมู่:สมาชิกสภาร่างรัฐธรรมนูญไทย
หมวดหมู่:คณะกรรมการป้องกันและปราบปรามการทุจริตแห่งชาติ
หมวดหมู่:ข้าราชการพลเรือนชาวไทย
หมวดหมู่:อาจารย์คณะเศรษฐศาสตร์
หมวดหมู่:ศาสตราจารย์เกียรติคุณ
หมวดหมู่:อธิการบดีมหาวิทยาลัยธรรมศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:สมาชิกสภานิติบัญญัติแห่งชาติ
หมวดหมู่:ราชบัณฑิต
หมวดหมู่:นายกสภาสถาบันอุดมศึกษาในประเทศไทย
สำนักงานคณะกรรมการป้องกันและปราบปรามการทุจริตแห่งชาติ

**สำนักงานคณะกรรมการป้องกันและปราบปรามการทุจริตแห่งชาติ** () เป็นสำนักงานเลขานุการของคณะกรรมการป้องกันและปราบปรามการทุจริตแห่งชาติ เป็นหน่วยงานที่เป็นอิสระ มีฐานะเทียบเท่ากรมตามกฎหมายว่าด้วยระเบียบบริหารราชการแผ่นดิน มีเลขาธิการคณะกรรมการป้องกันและปราบปรามการทุจริตแห่งชาติเป็นผู้บังคับบัญชาขึ้นตรงต่อประธานกรรมการป้องกันและปราบปรามการทุจริตแห่งชาติ วันที่ 18 มกราคม พ.ศ. 2569 ดำรงตำแหน่งเลขาธิการสำนักงานคณะกรรมการป้องกันและปราบปรามการทุจริตแห่งชาติ

## สำนักงานประจำจังหวัด
สำนักงาน ป.ป.ช. มีสำนักงานประจำจังหวัดครบทั้ง 76 จังหวัด

## รายนามเลขาธิการ
การแต่งตั้งเลขาธิการคณะกรรมการป้องกันและปราบปรามการทุจริตแห่งชาติ ต้องได้รับความเห็นชอบของคณะกรรมการป้องกันและปราบปรามการทุจริตแห่งชาติ และวุฒิสภาไทย ส่วนการแต่งตั้งรักษาราชการแทนเลขาธิการคณะกรรมการป้องกันและปราบปรามการทุจริตแห่งชาติ ต้องได้รับความเห็นชอบจากคณะกรรมการป้องกันและปราบปรามการทุจริตแห่งชาติ 

## ข้าราชการสำนักงานป้องกันและปราบปรามการทุจริตแห่งชาติ
บุคคลผู้ปฏิบัติงานในสำนักงานคณะกรรมการป้องกันและปราบปรามการทุจริตแห่งชาติ ซึ่งได้รับเงินเดือนประจำเรียกว่า "ข้าราชการสำนักงานป้องกันและปราบปรามการทุจริตแห่งชาติ" เป็นข้าราชการซึ่งได้รับบรรจุ และแต่งตั้งให้เป็นข้าราชการตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ พ.ศ. 2542 และแก้ไขเพิ่มเติมฉบับที่ 2 พ.ศ. 2554 โดยการกำหนดตำแหน่งและการให้ได้รับเงินเดือนและเงินประจำ ตำแหน่งของข้าราชการสำนักงาน ป.ป.ช. ให้นำกฎหมายว่าด้วยระเบียบ ข้าราชการพลเรือนในส่วนที่เกี่ยวกับข้าราชการพลเรือนสามัญมาใช้บังคับ โดยอนุโลม ทั้งนี้ คำว่า "ก.พ." ให้หมายถึง คณะกรรมการ ป.ป.ช. และ คำว่า "ส่วนราชการที่มีฐานะเป็นกรมและมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี" ให้หมายถึงสำนักงาน ป.ป.ช.

ข้าราชการสำนักงาน ป.ป.ช. แบ่งออกเป็น 2 ประเภท คือ ข้าราชการในสายกระบวนการยุติธรรม ได้แก่ ข้าราชการซึ่งปฏิบัติหน้าที่เกี่ยวข้องกับการบังคับใช้กฎหมาย และข้าราชการทั่วไป ซึ่งแบ่งเป็น ประเภทวิชาการ และประเภททั่วไป 

ในวันที่ 26 สิงหาคม พ.ศ. 2565 พลตำรวจเอก วัชรพล ประสารราชกิจ ประธานคณะกรรมการ ป.ป.ช. ในขณะนั้น ได้มีคำสั่งไล่ออกจากราชการ ประหยัด พวงจำปา รองเลขาธิการ ป.ป.ช. ปีต่อมาศาลฎีกาแผนกคดีอาญาของผู้ดำรงตำแหน่งทางการเมืองพิพากษาจำคุกประหยัด 4 เดือน ปรับ 1 หมื่นบาท ในข้อหายื่นบัญชีแสดงรายการทรัพย์สินและหนี้สินด้วยข้อความอันเป็นเท็จ หรือปกปิดข้อเท็จจริงที่ควรแจ้งให้ทราบ และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินหรือหนี้สิน แต่ให้รอลงอาญาไว้ 1 ปี

## อ้างอิง

## แหล่งข้อมูลอื่น
* สำนักงานคณะกรรมการป้องกันและปราบปรามการทุจริตแห่งชาติ 

หมวดหมู่:องค์กรตามรัฐธรรมนูญของไทย
พันธะโลหะ

**พันธะโลหะ ** () เป็นพันธะภายในโลหะซึ่งเกี่ยวข้องกับ การเคลื่อนย้าย อิเล็กตรอน อิสระระหว่างแลตทิซของอะตอมโลหะ ดังนั้นพันธะโลหะจึงอาจเปรียบได้กับเกลือที่หลอมเหลวอะตอมของโลหะมีอิเล็กตรอนพิเศษเฉพาะในวงโคจรชั้นนอกของมันเทียบกับคาบ (period) หรือระดับพลังงานของพวกมัน อิเล็กตรอนที่เคลื่อนย้ายเหล่านี้เปรียบได้กับทะเลอิเล็กตรอน(*Sea of Electrons*) ล้อมรอบแลตทิชขนาดใหญ่ของไอออนบวก ยังไม่สามารถเขียนเป็นสูตรทางเคมีได้ เพราะไม่ทราบจำนวนอะตอมที่แท้จริง พันธะโลหะอาจจะมีเป็นล้าน ๆ อะตอมก็ได้ 

พันธะโลหะเทียบได้กับพันธะโควาเลนต์ที่เป็น นอน-โพลาร์ ที่จะไม่มีในธาตุโลหะบริสุทธ์ หรือมีน้อยมากในโลหะผสม  ความแตกต่าง อิเล็กโตรเนกาทิวิตีระหว่างอะตอม ซึ่งมีส่วนในปฏิกิริยาพันธะ และอิเล็กตรอนที่เกี่ยวข้องในปฏิกิริยาจะเคลื่อนย้ายข้ามระหว่างโครงสร้างผลึกของโลหะ

พันธะโลหะเป็นแรงดึงดูดไฟฟ้าสถิต (electrostatic attraction) ระหว่างอะตอม หรือไอออนของโลหะ และอิเล็กตรอนอิสระ (delocalised electrons) นี่คือเหตุว่าทำไมอะตอมหรือชั้นของมันยอมให้มีการเลื่อนไถลไปมาระหว่างกันและกันได้   เป็นผลให้โลหะมีคุณสมบัติที่สามารถตีเป็นแผ่นหรือดึงเป็นเส้นได้

## ความสำคัญ
มีความสำคัญต่อคุณสมบัติทางฟิสิกส์หลายอย่างของโลหะ เช่น
* ความแข็งแรง
* ตีแผ่เป็นแผ่นได้(malleability)
* ดึงเป็นเส้นได้ (ductility) 
* นำความร้อนได้ดี 
* นำไฟฟ้าได้ดีและนำได้ทุกทิศทาง 
* เนื้อเป็นเงา (luster)

## ดูเพิ่ม
* พันธะเคมี (chemical bond)
* เคมีไฟฟ้า (Electrochemistry)
* วิศวกรรมโลหการ (Metallurgy)

หมวดหมู่:โลหะ
หมวดหมู่:พันธะเคมี
แป้ง (สารอาหาร)

[thumb|right|270px|โครงสร้างโมเลกุล [อะไมโลส ในแป้ง]]
[thumb|right|270px|โครงสร้างโมเลกุล [อะไมโลเพกทิน ในแป้ง]]
thumb|right|ภาพเม็ดแม้งย้อมด้วยไอโอดีนภายใต้กล้องจุลทรรศน์แบบใช้แสง

**แป้ง** เป็นพอลิแซคคาไรด์ที่เกิดจากกลูโคสจำนวนหลายพันโมเลกุลมาต่อกัน มีโครงสร้างเป็นทั้งแบบสายยาวและกิ่งก้านสาขา แป้งมีมากในพืชประเภทเมล็ดและหัว เมื่อแป้งถูกความร้อนจะกลายเป็นเด็กซ์ตริน ซึ่งเป็นสารที่มีรสหวานเล็กน้อยและมีสมบัติเหนียวแบบกาว ถ้ากินมากเกินไปจะทำให้อ้วนได้ และเป็นโรคติดแป้ง ซึ่งทำให้แก่เร็ว

โครงสร้างของแป้งประกอบด้วยพอลิเมอร์ของกลูโคสสองชนิดคือ แอมิโลส ไม่แตกกิ่ง ต่อกันด้วยพันธะไกลโคซิดิกแบบ α1→4 พบประมาณร้อยละ 15–20 กับอะไมโลเพกทิน เป็นสายพอลิแซคคาไรด์ที่แตกกิ่ง โดยส่วนที่เป็นเส้นตรงต่อกันด้วยพันธะไกลโคซิดิกแบบ α1→4 และส่วนที่แตกกิ่งต่อกันด้วยพันธะไกลโคซิดิกแบบ (α1→6) พบประมาณร้อยละ 80–85

## แหล่งข้อมูลอื่น

* European Association of starch manufactures AAF 
* Starch , by Martin Chaplin
* Starch - Stärke, scientific journal on starch

หมวดหมู่:โภชนาการ
ปแง
ปแง
ป
เซลลูโลส

[thumb|right|260px|สายโมเลกุลเซลลูโลส (conformation I<sub>α</sub>), เส้นประแสดง [พันธะไฮโดรเจน ภายในและระหว่างโมเลกุล]]

**เซลลูโลส** (C6H10O5) n เป็นสารประกอบอินทรีย์ที่เกิดจากกลูโคสประมาณ 50,000 โมเลกุลมาเชื่อมต่อกันเป็นสายยาว แต่ละสายของสายของเซลลูโลสเรียงขนานกันไป มีแรงยึดเหนี่ยวระหว่างสาย ทำให้มีลักษณะเป็นเส้นใย สะสมไว้ในพืช ไม่พบในเซลล์สัตว์ เซลลูโลสไม่ละลายน้ำและร่างกายของมนุษย์ไม่สามารถย่อยสลายได้ แต่ในกระเพาะของวัว ควาย ม้า และสัตว์ที่เท้ามีกีบ มีแบคทีเรียที่สามารถย่อยสลายเซลลูโลสให้เป็นกลูโคสได้ ถึงแม้ว่าร่างกายของมนุษย์จะย่อยเซลลูโลสไม่ได้ แต่เซลลูโลสจะช่วยในการกระตุ้นลำไส้ใหญ่ให้เคลื่อนไหว เส้นใยบางชนิดสามารถดูดซับน้ำได้ดี จึงทำให้อุจจาระอ่อนนุ่ม ขับถ่ายง่าย ท้องไม่ผูก ลดโอกาสการการเกิดโรคริดสีดวงทวาร เซลลูโลสเมื่อถูกย่อยจะแตกตัวออก ให้น้ำตาลกลูโคสจำนวนมาก

## อ้างอิง

## แหล่งข้อมูลอื่น
* เซลลูโลส  สถาบันนวัตกรรมการเรียนรู้ ม.มหิดล

หมวดหมู่:พยาธิวิทยาเคมี
หมวดหมู่:พอลิแซ็กคาไรด์
ระบบจำแนกประเภทยาตามการรักษาทางกายวิภาคศาสตร์

**ระบบจำแนกประเภทยาตามการรักษาทางกายวิภาคศาสตร์** () เป็นระบบการจัดกลุ่มยา ซึ่งควบคุมโดย องค์การอนามัยโลก Collaborating Centre for Drug Statistics Methodology พิมพ์ครั้งแรกในปี ค.ศ. 1976

ระบบจำแนกนี้แบ่งยาออกเป็นกลุ่มต่างๆ ตามอวัยวะหรือระบบอวัยวะที่ยาออกฤทธิ์ และ/หรือตามลักษณะเฉพาะทางการรักษาหรือทางเคมี

## การแบ่งกลุ่ม
ในระบบนี้ ยาจะถูกแบ่งออกเป็น 5 ระดับแตกต่างกันดังนี้

### ระดับที่ 1
รหัสระดับที่ 1 ระบุกลุ่มหลักตามกายวิภาคศาสตร์ ประกอบด้วยตัวอักษร 1 ตัว มี 14 หมู่หลักดังนี้

### ระดับที่ 2
รหัสระดับที่ 2 ระบุกลุ่มหลักตามการรักษา ประกอบด้วยตัวเลข 2 ตัว

*ตัวอย่าง*: N'''02''' ยาระงับปวด (Analgesics)

### ระดับที่ 3
รหัสระดับที่ 3 ระบุกลุ่มย่อยตามการรักษา/เภสัชวิทยา ประกอบด้วยตัวอักษร 1 ตัว

*ตัวอย่าง*: N02**B** ยาระงับปวดและลดไข้อื่น ๆ (Other analgesics and antipyretics)

### ระดับที่ 4
รหัสระดับที่ 4 ระบุกลุ่มย่อยตามเคมี/การรักษา/เภสัชวิทยา ประกอบด้วยตัวอักษร 1 ตัว

*ตัวอย่าง*: N02B**E** อะนิไลด์ (Anilides)

### ระดับที่ 5
รหัสระดับที่ 5 ระบุชื่อสารเคมี ประกอบด้วยตัวเลข 2 ตัว

*ตัวอย่าง*: N02BE**01** พาราเซตามอล (Paracetamol)

## ATCvet
ระบบ ATCvet ใช้ในการจำแนกยาทางสัตวแพทยศาสตร์ โดยใช้ตัวอักษร Q เป็นรหัสระดับที่ 1 นำหน้ารหัส ATC ในยาของมนุษย์ ตัวอย่างเช่น พาราเซตามอลในทางสัตวแพทยศาสตร์มีรหัสเป็น **Q**N02BE01

ในบางรหัสจะใช้เฉพาะยาในทางสัตวแพทยศาสตร์ เช่น *QI ยาใน[[ระบบภูมิคุ้มกัน]] (Immunologicals) * หรือ *QJ51 ยาต้านแบคทีเรียสำหรับใช้ในเต้านม (Antibacterials for intramammary use) *

## อ้างอิง

## แหล่งข้อมูลอื่น
* Official ATC website, hosted by the WHO Collaborating Centre for Drug Statistics Methodology
* ATC

หมวดหมู่:ยา

หมวดหมู่:เภสัชกรรม
ยา
สแลง

**สแลง** () คือ ถ้อยคำหรือสำนวนที่ใช้เข้าใจกันเฉพาะกลุ่มหรือชั่วระยะเวลาหนึ่ง ไม่ใช่ภาษาที่ยอมรับกันว่าถูกต้อง

## ตัวอย่างคำสแลง

* เด็กแว้น หมายถึง วัยรุ่นผู้ชายที่ชอบเร่งเครื่องมอเตอร์ไซค์ให้มีเสียงดังแว้น ๆ
* สก๊อย หมายถึง วัยรุ่นผู้หญิงที่ซ้อนท้ายมอเตอร์ไซค์ของเด็กแว้นในลักษณะกอดรัด มักนุ่งกางเกงยีนส์ขาสั้นมาก ๆ
* เด็กซิ่ล หรือ เด็กซิ่ว หมายถึง ผู้ที่เคยสอบเข้ามหาวิทยาลัยได้แล้ว เปลี่ยนไปสอบเข้าภาควิชาอื่น คณะอื่น หรือมหาวิทยาลัยอื่น มาจากคำว่า ฟอสซิล
* เด็กช่าง หมายถึง นักศึกษาอาชีวะ

## อ้างอิง

## แหล่งข้อมูลอื่น
*สุภาษิต คติพจน์ คำพังเพยและสำนวนไทย-อังกฤษเปรียบเทียบ 
*Slang and Idioms in English for ESL Students
*Oxid Free Online Dictionary Free Online English Dictionary and Thesaurus containing definitions, explanations, synonyms, antonyms, meanings, idioms, words and terms using Merriam Websters Dictionary, Wordnet Reference and Roget's Thesaurus Definitions.
*Idioms as figures of speech

หมวดหมู่:ภาษาศาสตร์สังคม

หมวดหมู่:วิธภาษาและวัจนลีลา
หมวดหมู่:คำศัพท์ภาษาศาสตร์
ATC รหัส A

ยากลุ่ม **ATC รหัส A** ทางเดินอาหารและการเผาผลาญเป็นส่วนหนึ่งของระบบจำแนกประเภทยาตามการรักษาทางกายวิภาคศาสตร์ ซึ่งเป็นระบบรหัสตัวอักษรและตัวเลขที่พัฒนาโดยองค์การอนามัยโลก (WHO) สำหรับการจำแนกยาและผลิตภัณฑ์ทางการแพทย์อื่น ๆ

### อ้างอิง

A
แบร์นาร์ท บ็อลท์ซาโน

**แบร์นาร์ท บ็อลท์ซาโน** () มีชื่อเกิดว่า **แบร์นาร์ดุส พลาทซีดุส โยฮัน เนโพมุค บ็อลท์ซาโน** (; 5 ตุลาคม ค.ศ. 1781 – 18 ธันวาคม ค.ศ. 1848) เป็นนักคณิตศาสตร์ นักปรัชญา นักเทววิทยา และนักตรรกวิทยาชาวโบฮีเมียเชื้อสายอิตาลี

บ็อลท์ซาโนเข้าศึกษาในมหาวิทยาลัยปรากเมื่อ ค.ศ. 1796 โดยได้ศึกษาคณิตศาสตร์ ปรัชญา และฟิสิกส์ และนับแต่ ค.ศ. 1800 เขาได้เริ่มต้นศึกษาเทววิทยา และได้รับตำแหน่งในทางศาสนา เมื่อ ค.ศ. 1805 เขาทำงานเป็นครู และมีชื่อเสียงรู้จักกันดีไม่เฉพาะแต่วิชาศาสนาเท่านั้น แต่ยังมีชื่อเสียงในด้านปรัชญาด้วย และได้รับเลือกเป็นหัวหน้าภาควิชาปรัชญาเมื่อ ค.ศ. 1818

บ็อลท์ซาโนเขียนงานเป็นภาษาเยอรมันซึ่งเป็นภาษาแม่ของเขา ผลงานของเขาส่วนใหญ่มีชื่อเสียงหลังจากที่เขาเสียชีวิตไปแล้ว

## อ้างอิง

หมวดหมู่:บุคคลที่เกิดในปี พ.ศ. 2324
หมวดหมู่:บุคคลที่เสียชีวิตในปี พ.ศ. 2391
หมวดหมู่:ชาวเช็กเชื้อสายอิตาลี
หมวดหมู่:นักปรัชญาชาวเช็ก
หมวดหมู่:นักคณิตศาสตร์ชาวเช็ก
หมวดหมู่:นักตรรกวิทยา
หมวดหมู่:นักภววิทยา
หมวดหมู่:บุคคลจากปราก
ATC รหัส B

ยากลุ่ม **ATC รหัส B** *เลือดและอวัยวะสร้างเลือด (Blood and blood forming organs) * ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

### อ้างอิง

B
ATC รหัส G

ยากลุ่ม **ATC รหัส G** *ระบบสืบพันธุ์และทางเดินปัสสาวะและฮอร์โมนเพศ (Genito-urinary system and sex hormones) * ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

### อ้างอิง

G
ATC รหัส H

ยากลุ่ม **ATC รหัส H** *ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน (Systemic hormonal preparations, excluding sex hormones and insulins) * ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

### อ้างอิง

H
โคลงนิราศพระยาตรัง

**โคลงนิราศพระยาตรัง** หรือ **โคลงนิราศถลาง** เป็นนิราศคำโคลง แต่งโดยพระยาตรังคภูมาภิบาล (พระยาตรัง) ซึ่งเป็นเจ้าเมืองตรังในสมัยกรุงธนบุรีและช่วงต้นกรุงรัตนโกสินทร์  นิราศเรื่องนี้ไม่ปรากฏชื่อเรื่อง แต่เรียกกันโดยทั่วไปว่า นิราศพระยาตรัง โคลงนิราศพระยาตรัง นิราศตรัง หรือโคลงนิราศถลาง  

โคลงนิราศพระยาตรังนับเป็นโคลงนิราศเรื่องหนึ่งที่ได้รับยกย่องว่าแต่งดี โดยมีอายุร่วมสมัยกัยโคลงนิราศของนายนรินทรธิเบศร์ (นิราศนรินทร์) ซึ่งจะว่าเป็นยอดของโคลงนิราศเช่นกัน

## ประวัติ
เข้าใจว่าพระยาตรังคงจะแต่งขึ้นเมื่อคราวออกศึกถลางครั้งที่ 2 ในต้นรัชกาลที่ 2 เมื่อ พ.ศ. 2352 เมื่อทรงพระกรุณาโปรดเกล้าฯ ให้ยกทัพไปรับมือกับพม่า ที่ส่งกองทัพบุกมายังเมืองถลาง (ภูเก็ต) 

เหตุการณ์ในครั้งนั้นเกิดขึ้นเมื่อพระบาทสมเด็จพระพุทธเลิศหล้านภาลัยเสด็จขึ้นครองราชย์ได้เพียง 2 เดือน ก็มีการเกณฑ์ทัพลงไปทางหัวเมืองปักษ์ใต้ฝั่งตะวันตก จำนวนนับ 2 พันนาย โดยมีสมเด็จกรมพระราชวังบวรฯ เป็นจอมทัพ เสด็จออกจากกรุงเทพฯ เมื่อวันอังคาร เดือนอ้าย ขึ้น 13 ค่ำ ทั้งนี้ยังมีการรวบรวมพลในหัวเมืองทางใต้อย่างนครศรีธรรมราชเพิ่มเติมด้วย

นิราศเรืองนี้ตีพิมพ์เผยแพร่ครั้งแรก ในหนังสือวชิรญาณ พร้อมด้วยนิราศตามเสด็จทัพลำน้ำน้อย เมื่อ ร.ศ. 121 (พ.ศ. 2445) 

ต้นฉบับในหอสมุดแห่งชาติ มีสมุดไทย 7 เล่ม ด้วยกัน มีเนื้อหาแตกต่างกันไปบ้างเล็กน้อย แต่มี 3 เล่ม ที่มีเนื้อหาครบถ้วน 126 บท ในการชำระและจัดพิมพ์ขึ้นใหม่เมื่อ พ.ศ. 2547 กรรมการชำระได้ทำหมายเหตุระบุเนื้อหาที่แตกต่างในแต่ละฉบับเอาไว้โดยละเอียด

## เส้นทาง
พระยาตรังซึ่งรับราชการในกรุงเทพฯ เวลานั้นตามทัพไปในคราวนี้ด้วย แต่ไม่ได้ร่วมไปในทัพหลวง เพราะใช้เส้นทางเดินทัพต่างจากของนายนรินทรธิเบศร์ (อิน) โดยทัพของพระยาตรังเคลื่อนเข้าคลองลัด ไปทางเมืองสมุทรปราการ จนถึงปากน้ำ แล่นเรือเลียบชายฝั่งทะเลตะวันออก แล้วตัดข้ามทะเลไปตามชายฝั่งภาคใต้ จนถึงเมืองชุมพร แล้วเดินทางต่อไปถึงไชยา จากนั้นก็ย้อนกลับมาที่หลังสวน

## คำประพันธ์
นิราศพระยาตรังแต่งด้วยโคลงสี่สุภาพเป็นหลัก โดยมีร่ายสุภาพนำเพียง 15 วรรค และยังนับเป็นวรรรณกรรมเพียงเรื่องเดียวของพระยาตรัง ที่แต่งเป็นโคลงสี่สุภาพ นอกจากนี้ล้วนแต่งด้วยโคลงสี่ดั้น และเพลงยาว

## เนื้อหา
ช้วงต้นเป็นบทชมพระนคร และไว้ครูตามธรรมเนียมการประพันธ์ จากนั้นเป็นการพร่ำพรรณาความรู้สึกถึงหญิงที่รัก บรรยายสถานที่ระหว่างเส้นทาง โดยมักสอดแทรกความรู้สึกและเล่นคำพ้องเสียงที่เชื่อมโยงไปถึงอารมณ์ผูกพันที่มีต่อคนรักของตน โดยเล่าถึงสถานที่จาก วัดสามปลื้ม ฉางเกลือ วัดทอง วัดราชบุรณะ วัดดอกไม้ พระประแดง จนถึงปากน้ำ แล้วผ่านเกาะต่าง ๆ ถึงสามร้อยยอด สุดท้ายพรรณนาถึงเกาะทะลุ และแหลมไทร จากนั้นไม้ได้บรรยายสถานที่อีก

## อ้างอิง

* *วรรณกรรมพระยาตรัง*. กรมศิลปากร, 2547

คโลงนิราศพระยาตรัง
หมวดหมู่:วรรณคดีไทย
หมวดหมู่:วรรณคดีประเภทโคลง
เอมิ ชิโนฮาระ

**เอมิ ชิโนฮาระ** (, ชื่อเดิม **เอมิโกะ ชิโนฮาระ** , 8 สิงหาคม  1963 – 8 กันยายน 2024) เป็นนักพากย์หญิงชาวญี่ปุ่น เธอเป็นที่รู้จักในการพากย์เป็น "คิโนะ มาโกโตะ" หรือ "เซเลอร์จูปิเตอร์" ในอนิเมะเรื่อง เซเลอร์มูน

ชิโนฮาระเป็นเพื่อนสนิทที่เกิดวันเดือนปีเดียวกับ ริกะ ฟูกามิ ผู้พากย์เสียงเป็นเซเลอร์วีนัส

## ประวัติ
**ชื่อจริง :** เอมิโกะ วาตานาเบะ (นามสกุลเดิม : ชิโนฮาระ) 
**วันเกิด :** 8 สิงหาคม พ.ศ. 2506
**บ้านเกิด :** จังหวัดนางาโนะ ประเทศญี่ปุ่น 
**สังกัด :** 81 Produce 

## ผลงาน

### งานแอนิเมชัน
* คุณพ่อ ย. โย่ง (Daddy Long Legs)  รับบทเป็น แคทเธอรีน
* โปรเจกต์ A โกะ รับบทเป็น ไดโทคุจิ บีโกะ (B โกะ)
* วิคตอรี่กันดั้ม รับบทเป็น มาเรีย
* ปริศนาพิทักษ์โลก (Please Save My Earth) รับบทเป็น โมคุเรน
* เซเลอร์มูน รับบทเป็น คิโนะ มาโกโตะ หรือ เซเลอร์จูปิเตอร์
* เมจิกไนท์เรย์เอิร์ธ รับบทเป็น เปรเซีย
* การ์ดแค็ปเตอร์ซากุระ รับบทเป็น มิสึกิ คาโฮะ
* เซเบอร์มาริโอเน็ต J อะเกน (OVA) รับบทเป็น แพนเธอร์
* จอมขมังเวทย์ออร์เฟน รับบทเป็น อาซารี่
* ก้าวแรกสู่สังเวียน รับบทเป็น อีมูระ มาริ
* กันพาเหรดมาร์ช รับบทเป็น ฮาระ ยาสุโกะ
* แวมไพร์ฮันเตอร์D รับบทเป็น ชาร์ล็อต
* สงครามเวหา ฟาฟเนอร์ รับบทเป็น โทมิ จิซึรุ
* Maria-sama ga Miteru รับบทเป็นมิซุโนะ โยโกะ
* นารูโตะ รับบทเป็นคูชินะ ยูซึมากิ

### งานเกม
* VIRUS รับบทเป็น เคลลี่
* พาวเวอร์ดอลส์ 2 รับบทเป็น เฟธ สมอลเล็ต
* การ์เดี้ยน รีคอล รับบทเป็น ไคฮาระ มิซาโตะ
* เน็กซ์คิง รับบทเป็น ดิลล์
* ปริซึมคอร์ท รับบทเป็น อายุคาวะ โคซึเอะ
* สตาร์ โอเชี่ยน ทิล เดอะ เอ็น ออฟ ทาม รับบทเป็น มิราจ ครอซ

## แหล่งข้อมูลอื่น
* ประวัติส่วนตัวในเว็บต้นสังกัด (81 Produce)  

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดนางาโนะ
หมวดหมู่:บุคคลในยุคโชวะ
หมวดหมู่:บุคคลในยุคเฮเซ
หมวดหมู่:บุคคลในยุคเรวะ
ไตรโอด

[thumb|right|175px|ภาพลายเส้นแสดงตำแหน่งขาไตรโอด [กริดและเพลตมักจะเป็นหลอด โดยมีคาโทดอยู่ตรงกลาง ส่วนไส้มักจะไม่ต่อกับคาโทด]]

**ไตรโอด** เป็นอุปกรณ์อิเล็กทรอนิกส์ชนิดหลอดสุญญากาศ มีองค์ประกอบ 3 ส่วน ได้แก่ ไส้ หรือ คาโทด, กริด และเพลต หรือ แอโนด หลอดสุญญากาศแบบไตรโอดนี้นับเป็นอุปกรณ์ขยายสัญญาณทางไฟฟ้าชนิดแรก

ปัจจุบันแทบไม่มีการใช้ไตรโอด เนื่องจากถูกแทนที่ด้วยทรานซิสเตอร์ แต่ก็ยังพบได้บ้างในการใช้งานที่ไม่ต้องการกำลังสูง และไม่ต้องการขนาดที่กะทัดรัด นอกจากนี้ยังมีใช้ในงานด้านเครื่องเสียง ซึ่งมักจะเป็นที่นิยมว่าให้การถ่ายทอดสัญญาณเสียงได้ที่มีสภาพเชิงเส้นสูงกว่า 

## ดูเพิ่ม
* หลอดสุญญากาศ
* หลอดบรรจุก๊าซ
* 12AX7

หมวดหมู่:อุปกรณ์อิเล็กทรอนิกส์
ATC รหัส P

ยากลุ่ม **ATC รหัส P** * สารต้านปรสิต สารฆ่าแมลง และสารไล่แมลง (Antiparasitic products, insecticides and repellents) * ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

### อ้างอิง

P
นายกรัฐมนตรีเยอรมนี

**นายกรัฐมนตรีเยอรมนี** () เป็นหัวหน้าฝ่ายบริหารของประเทศเยอรมนี ผู้ดำรงตำแหน่งคนปัจจุบันคือ ฟรีดริช แมทซ์ สังกัดพรรคสังคมประชาธิปไตยเยอรมนี (CDU) ดำรงตำแหน่งต่อจากโอลัฟ ช็อลทซ์ จากพรรคสหภาพประชาธิปไตยคริสเตียนใน ค.ศ. 2025

เมื่อมีการเปิดประชุมสภาสหพันธ์นัดแรก ประธานาธิบดีจะเป็นผู้เสนอชื่อนายกรัฐมนตรีต่อสภาสหพันธ์ หากสภาเห็นชอบด้วยเสียงเกินกึ่งหนึ่ง ประธานาธิบดีจะสามารถลงนามแต่งตั้งนายกรัฐมนตรี

## ประวัติ
ตำแหน่งนายกรัฐมนตรีสถาปนาขึ้นใน ค.ศ. 1867 พร้อมกับการสถาปนาสมาพันธรัฐเยอรมันเหนือ โดยมีอ็อทโท ฟ็อน บิสมาร์ค มุขมนตรีปรัสเซีย เป็นผู้รั้งตำแหน่งคนแรกในตำแหน่ง **นายกรัฐมนตรีสหพันธ์** ต่อมาใน ค.ศ. 1871 ได้มีการสถาปนาจักรวรรดิเยอรมัน ซึ่งมีชื่อประเทศเป็นทางการตามรัฐธรรมนูญว่า "ไรช์เยอรมัน" () ตำแหน่งนายกรัฐมนตรีจึงเปลี่ยนไปใช้ชื่อว่า **นายกรัฐมนตรีไรช์** ตั้งแต่บัดนั้นจนถึงสิ้นสุดสงครามโลกครั้งที่สองใน ค.ศ. 1945 เยอรมนีสงครามแตกเป็นสองประเทศคือเยอรมนีตะวันออกและเยอรมนีตะวันตก ตำแหน่งหัวหน้ารัฐบาลเยอรมันตะวันตกเรียก **นายกรัฐมนตรีสหพันธ์** ส่วนหัวหน้ารัฐบาลเยอรมันตะวันออกเรียก **ประธานคณะรัฐมนตรี**

เมื่อเยอรมนีตะวันออกล่มสลายใน ค.ศ. 1990 รัฐบาลเยอรมนีตะวันตกเข้ารับช่วงกิจการงานปกครองของรัฐบาลเยอรมนีตะวันออกทั้งหมด นายกรัฐมนตรีเยอรมันตะวันตกกลายเป็นนายกรัฐมนตรีของประเทศเยอรมนีที่รวมเป็นหนึ่งเดียวอีกครั้ง

## ดูเพิ่ม
* รายชื่อนายกรัฐมนตรีเยอรมนี
* มุขมนตรี
* ฟือเรอร์
* ประธานาธิบดีเยอรมนี

## อ้างอิง

## แหล่งข้อมูลอื่น
* 
* 


เยอรมนี
หมวดหมู่:ประเทศเยอรมนี
สถาบันอุดมศึกษานานาชาติ

**สถาบันอุดมศึกษานานาชาติ** หมายถึง สถาบันอุดมศึกษาที่จัดการศึกษาตามหลักสูตรนานาชาติและใช้ภาษาสากลในการเรียนการสอน โดยอาจจะเป็นสถาบันเอกเทศ หรือเป็นหน่วยหนึ่งของสถาบันอุดมศึกษา

## รายชื่อสถาบันอุดมศึกษานานาชาติในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา


นานาชาติ
นานาชาติ
มหาวิทยาลัยเทคนิคเบอร์ลิน

**มหาวิทยาลัยเทคนิคเบอร์ลิน** () ตั้งอยู่ใจกลางกรุงเบอร์ลิน ประเทศเยอรมนี ก่อตั้งในปี ค.ศ. 1879 เป็นมหาวิทยาลัยเทคนิคที่ใหญ่ที่สุดในประเทศ เปิดสอนโดยเน้นวิชาด้านวิทยาศาสตร์ วิศวกรรมศาสตร์ เศรษฐศาสตร์ เทคโนโลยีและสิ่งแวดล้อม ทั้งนี้ยังเป็นหนึ่งในมหาวิทยาลัยชั้นนำของประเทศ มีชื่อเสียงมากในเรื่องคุณภาพทางวิชาการ คุณภาพของอาจารย์ที่สอนและคุณภาพของนักศึกษา โดยศิษย์เก่าและอาจารย์ของมหาวิทยาลัยได้รับรางวัลโนเบล 10 รางวัล มีคณาจารย์เข้าไปเป็นที่ปรึกษาทางเศรษฐกิจของรัฐบาลและได้ผลิตผู้บริหารองค์การทางธุรกิจที่มีชื่อเสียงจำนวนมาก ทำให้นักธุรกิจหรือผู้ประสงค์ที่จะประสบความสำเร็จทางธุรกิจจากทั้งในและนอกประเทศได้เข้ามาเรียนกันมาก ซึ่งส่วนใหญ่มาจากประเทศตุรกี, จีน, แคเมอรูน, อินโดนีเซีย และทวีปยุโรป

มหาวิทยาลัยเทคนิคเบอร์ลินเป็นหนึ่งในสมาชิกของกลุ่มพันธมิตรมหาวิทยาลัยชั้นนำด้านวิศวกรรมเยอรมนี (TU9) และเป็นมหาวิทยาลัยแห่งแรกที่เปิดสอนภาควิชาวิศวกรรมอุตสาหการ (Wirtschaftsingenieurwesen หรือ Industrial Engineering and Management) ในปี ค.ศ. 1926 ซึ่งเป็นหนึ่งในวิชาที่เก่าแก่และมีชื่อเสียงที่สุด

มหาวิทยาลัยเทคนิคเบอร์ลินยังเป็นมหาวิทยาลัยที่มีอัตราส่วนนักศึกษาต่างชาติเยอะที่สุด โดยในปี ค.ศ. 2018 มีนักศึกษาต่างชาติถึง 24%

## แหล่งข้อมูลอื่น

* TU Berlin เว็บไซต์ของมหาวิทยาลัย
* Technische Universität Berlin  ข้อมูลเบื้องต้นเกี่ยวกับมหาวิทยาลัย, เว็บไซต์นักเรียนไทยในเบอร์ลิน

หมวดหมู่:สถาบันอุดมศึกษาในเบอร์ลิน
เบอร์ลิน
บีเอสซี

**บีเอสซี** (BSC) อาจหมายถึง

* บาลานซ์ สกอร์การ์ด
* Bachelor of Science (ปริญญาวิทยาศาสตรบัณฑิต) นิยมเขียนในลักษณะ (BSc)
* โพรโทคอลบีเอสซี โพรโทคอลหนึ่งทางคอมพิวเตอร์ที่พัฒนาโดยบริษัทไอบีเอ็ม
* วิทยาลัยบิสมาร์กสเตต (Bismarck State College)
* BSC (ผลิตภัณฑ์) เครื่องหมายการค้าในเครือสหพัฒน์ ของผลิตภัณฑ์เสื้อผ้า เครื่องแต่งกาย และเครื่องสำอาง  กลุ่มบริษัทสหพัฒนพิบูลย์

ในภาษาอังกฤษ สามารถหมายถึง
* "ให้เชื่อมั่นในตัวเอง" (Be Self Confident)
มหาวิทยาลัยโบราณของสกอตแลนด์

**มหาวิทยาลัยโบราณของสกอตแลนด์** หมายถึงมหาวิทยาลัยในสกอตแลนด์ที่ก่อตั้งในช่วงยุคกลาง คือก่อนคริสต์ศตวรรษที่ 19 ประกอบด้วย:
* มหาวิทยาลัยเซนต์แอนดริวส์ ก่อตั้ง พ.ศ. 1956 (ค.ศ. 1413) (ตรงกับรัชสมัยสมเด็จพระอินราชาธิราช สมัยอยุธยา อายุถึงปัจจุบัน 595 ปี)
* มหาวิทยาลัยกลาสโกว์ ก่อตั้ง พ.ศ. 1994 (ค.ศ. 1451) (ตรงกับต้นรัชสมัยสมเด็จพระบรมไตรโลกนาถ สมัยอยุธยา อายุถึงปัจจุบัน 557 ปี)
* มหาวิทยาลัยอเบอร์ดีน ก่อตั้ง พ.ศ. 2028 (ค.ศ. 1485) (ตรงกับปลายรัชสมัยสมเด็จพระบรมไตรโลกนาถ สมัยอยุธยา อายุถึงปัจจุบัน 523 ปี)
* มหาวิทยาลัยเอดินบะระ ก่อตั้ง พ.ศ. 2126 (ค.ศ. 1583) (ตรงกับกลางรัชสมัยสมเด็จพระมหาธรรมราชา สมัยอยุธยา อายุถึงปัจจุบัน 425 ปี)
 
และบ่อยครั้งก็รวมถึง มหาวิทยาลัยดันดี ด้วย (ก่อตั้งเป็นวิทยาลัยเมื่อ พ.ศ. 2424 (ค.ศ. 1881)และเคยเป็นส่วนหนึ่งของมหาวิทยาลัยเซนต์แอนดริวส์ช่วง พ.ศ. 2440-2510 (ค.ศ. 1897-1967) ก่อนจะเป็นมหาวิทยาลัยเต็มตัวใน พ.ศ. 2510 (ค.ศ. 1967))

มหาวิทยาลัยเหล่านี้มีลักษณะร่วมกันหลายประการ แตกต่างจากมหาวิทยาลัยสมัยใหม่อื่น ๆ ในสกอตแลนด์ มหาวิทยาลัย 4 แห่งนี้ มีส่วนสำคัญอย่างมากในการผลักดันให้เกิดยุคเรืองปัญญาแห่งสกอตแลนด์ (Scottish Enlightenment) โดยเฉพาะมหาวิทยาลัยเอดินบะระ ซึ่งเป็นมหาวิทยาลัยแห่งแรกที่ก่อตั้งโดยรัฐบาล แทนที่จะเริ่มต้นจากเงินอุดหนุนทางศาสนาเหมือนมหาวิทยาลัยอื่น ๆ รูปแบบเช่นนี้ทำให้การศึกษาในสกอตแลนด์เกิดการพัฒนาอย่างรวดเร็ว เกิดนักปรัชญาและนักวิทยาศาสตร์ที่ผลงานมีผลกระทบต่อโลกมหาศาล อาทิ อดัม สมิธ เจมส์ วัตต์ เดวิด ฮูม ฯลฯ ยุคนี้ก่อให้เกิดการพัฒนาทางด้านเศรษฐกิจ วรรณกรรม ศิลปะ และการแพทย์อย่างมาก และสกอตแลนด์ได้กลายเป็นผู้นำของบริเตนในการเรียนการสอนในหลายสาขาวิชา อาทิ มหาวิทยาลัยแอเบอร์ดีนเป็นมหาวิทยาลัยแห่งแรกในประเทศที่พูดภาษาอังกฤษที่มีโรงเรียนแพทย์ เมืองเอดินบะระกลายเป็นศูนย์กลางการเรียนการสอนแพทย์ของสหราชอาณาจักร และมหาวิทยาลัยเอดินบะระยังเป็นมหาวิทยาลัยแห่งแรกในโลกที่มีการเรียนด้านวรรณคดีอังกฤษ มหาวิทยาลัยกลาสโกว์เป็นมหาวิทยาลัยแห่งแรกในโลกที่มีการสอนวิชาเศรษฐศาสตร์

ลักษณะของมหาวิทยาลัยในยุคกลางนั้นจะไม่มีวิทยาเขต การเรียนการสอนนั้นจัดขึ้นที่ใดก็ได้ที่มีพื้นที่ว่าง เช่นที่โบสถ์หรือที่บ้าน สถานะของมหาวิทยาลัยไม่ใช่พื้นที่ทางกายภาพแต่เป็นกลุ่มของปัจเจกชนที่รวมตัวกันเป็น *universitas* (ภาษาละติน หมายถึง หมู่คณะ)

## อ้างอิง

หมวดหมู่:สถาบันอุดมศึกษาในสหราชอาณาจักร
หมวดหมู่:สถาบันอุดมศึกษาในสกอตแลนด์
สกอตแลนด์
หมวดหมู่:รายชื่อสถาบันอุดมศึกษา
อิงกลิชฟุตบอลลีก

**อิงกลิชฟุตบอลลีก** () เป็นลีกของสโมสรฟุตบอลอาชีพจากอังกฤษและเวลส์ ก่อตั้งในปี 1888 ในชื่อฟุตบอลลีก เป็นลีกฟุตบอลที่เก่าแก่ที่สุดในโลก และเป็นลีกสูงสุดของอังกฤษนับตั้งแต่ก่อตั้งจนถึงปี 1992 เมื่อ 22 สโมสรชั้นนำแยกตัวออกมาก่อตั้งพรีเมียร์ลีก ฟุตบอลลีกเปลี่ยนชื่อเป็น "อิงกลิชฟุตบอลลีก" ตั้งแต่ฤดูกาล 2016–17

อีเอฟแอลแบ่งออกเป็น อีเอฟแอลแชมเปียนชิป, อีเอฟแอลลีกวัน และ อีเอฟแอลลีกทู โดยมี 24 สโมสรในแต่ละดิวิชั่น รวม 72 สโมสรมีการเลื่อนชั้นและการตกชั้นระหว่างกัน แชมป์และรองแชมป์ลีกแชมเปียนชิปเลื่อนชั้นสู่พรีเมียร์ลีก โดยอัตโนมัติส่วนอันดับ 3-6 ต้องแข่งเพลย์ออฟเพื่อหาอีก 1 ทีมเลื่อนชั้นสู่พรีเมียร์ลีก สำหรับ 3 อันดับสุดท้ายในลีกทูต้องตกชั้นสู่ เนชันนัลลีก แม้ว่าโดยหลักแล้วจะเป็นการแข่งขันในอังกฤษ แต่ก็มีสโมสรเล็กๆ จากเวลส์จำนวนหนึ่ง ซึ่งปัจจุบันคือคาร์ดิฟฟ์ซิตี สวอนซีซิตี เรกซัม และนิวพอร์ตเคาน์ตีก็เข้าร่วมด้วย

ฟุตบอลลีกมีผู้สนับสนุนครั้งแรกในฤดูกาล 1983-84 และเป็นที่รู้จักในชื่อต่าง ๆ สำหรับในฤดูกาล 2016-17 ฟุตบอลลีกได้ทำการรีแบรนด์ตัวเองเป็น อิงกลิชฟุตบอลลีก พร้อมกับได้ สกายเบท เข้ามาเป็นผู้สนับสนุนหลักจนถึงปัจจุบัน

อิงกลิชฟุตบอลลีกยังจัดการแข่งขันฟุตบอลถ้วยน็อคเอาท์สองครั้ง ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี สำหรับศูนย์ปฏิบัติการของอิงกลิชฟุตบอลลีกอยู่ในเพรสตันและสำนักงานการค้าอยู่ในลอนดอน

## ภาพรวม
ฟุตบอลลีกประกอบด้วยสโมสรฟุตบอลอาชีพ 69 สโมสรในอังกฤษและ 3 สโมสรในเวลส์ เป็นการแข่งขันฟุตบอลลีกอาชีพที่เก่าแก่ทีสุดในโลก และยังจัดการแข่งขันฟุตบอลถ้วยน็อคเอาท์อีก 2 รายการ ได้แก่ อีเอฟแอลคัพ หรือ คาราบาวคัพ และ อีเอฟแอลโทรฟี ฟุตบอลลีกก่อตั้งขึ้นเมื่อวันที่ 17 เมษายน ค.ศ. 1888 โดยวิลเลียม แม็คเกรเกอร์ผู้อำนวยการของแอสตัน วิลล่าในขณะนั้น ซึ่งเดิมมีสโมสรสมาชิก 12 สโมสร การเติบโตอย่างต่อเนื่องและการเพิ่มดิวิชั่นมากขึ้นหมายความว่าในทศวรรษที่ 1950 ฟุตบอลลีกมีสโมสรสมาชิก 92 สโมสร ต่อมาเกิดความปั่นป่วนครั้งใหญ่ในปี ค.ศ. 1992 เมื่อสโมสรฟุตบอลในลีกดิวิชั่น 1 ตัดสินใจแยกไปก่อตั้งลีกของตนเอง คือ เอฟเอพรีเมียร์ลีก ซึ่งเปลี่ยนชื่อเป็นพรีเมียร์ลีกในปี ค.ศ. 2007 ฟุตบอลลีกจึงไม่รวม 20 สโมสรในพรีเมียร์ลีกอีกต่อไป ถึงแม้ว่าการเลื่อนชั้นและการตกชั้นระหว่างฟุตบอลลีกกับพรีเมียร์ลีกจะดำเนินต่อไป

## ดูเพิ่ม
* พรีเมียร์ลีก
* ฟุตบอลอังกฤษ

## อ้างอิง


หมวดหมู่:ฟุตบอลในประเทศอังกฤษ
หมวดหมู่:ลีกกีฬาที่ก่อตั้งในปี พ.ศ. 2431
ATC รหัส D11

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

D ระบบผิวหนัง (Dermatologicals)

## D11A ตำรับยาผิวหนังอื่นๆ
### D11AA [[สารห้ามเหงื่อ]] (Antihidrotic)
### D11AC [[แชมพูยา]] (Medicated shampoo)
: D11AC01 เซตริไมด์
: D11AC02 สารประกอบแคดเมียม
: D11AC03 สารประกอบซีลีเนียม
: D11AC06 โพวิโดนไอโอดีน
: D11AC08 สารประกอบซัลเฟอร์
: D11AC09 เซนีเซเลท
: D11AC30 อื่นๆ

### D11AE [[ฮอร์โมนเพศชาย]] (Androgen) ใช้เฉพาะที่
: D11AE01 Metandienone
### D11AF [[Wart]] and anti-[[callus|corn]] preparations
### D11AX Other dermatologicals
: D11AX01 มิโนซิดิล
: D11AX02 กรดจาโมเลนิก
: D11AX03 แคลเซียมกลูโคเนต
: D11AX04 ลิเทียมซัคคิเนต
: D11AX05 แมกนีเซียมซัลเฟต
: D11AX06 เมควินอล
: D11AX08 ไทราไตรโคล
: D11AX09 อ็อกซาเคโปรล
: D11AX10 ฟิแนสเทอไรด์
: D11AX11 ไฮโดรควิโนน
: D11AX12 ซิงค์ไพริททิออน
: D11AX13 โมโนเบนโซน
: D11AX14 ทาโครลิมัส
: D11AX15 ไพม์โครลิมัส
: D11AX16 เอฟโฟลร์นิทีน
: D11Ax17 กรดโครโมลิซิก
: D11AX52 กรดจาโมลินิกผสม
: D11AX57 คอลลาเจนผสม

หมวดหมู่:รหัส ATC
สยาม (แก้ความกำกวม)

**สยาม** อาจหมายถึง
* สยาม ชื่อเก่าของประเทศไทย ในพื้นที่ทางประวัติศาสตร์หมายถึงภาคกลางของประเทศไทย ดูเพิ่มที่ อาณาจักรสยาม
* วิธีสยาม หรือวิธีเดอ ลา ลูแบร์ วิธีการสร้างจัตุรัสกล
* สยามพิวรรธน์ ธุรกิจผู้บริหารศูนย์การค้า
* สยามทาคาชิมาย่า ห้างสรรพสินค้า

## สถานที่
* ย่านการค้าสยาม ซึ่งประกอบด้วยสถานที่ที่มีคำว่า *สยาม* ในชื่อ ได้แก่
** ห้างสรรพสินค้ากลุ่มวันสยาม ซึ่งพัฒนาโดยสยามพิวรรธน์ ประกอบด้วย
*** สยามพารากอน
*** สยามเซ็นเตอร์
*** สยามดิสคัฟเวอรี
** สยามสแควร์ ศูนย์การค้าแนวราบ ประกอบด้วย
*** สยามสแควร์วัน ห้างสรรพสินค้าแบบเปิด
*** โรงภาพยนตร์สยาม โรงภาพยนตร์ที่ปัจจุบันถูกรื้อถอนและเป็นที่ตั้งของสยามสแควร์วัน
*** อาคารสยามกิตติ์ ศูนย์รวมสถาบันกวดวิชา
* สถานีสยาม สถานีรถไฟฟ้าบีทีเอส
* สยามนิรมิต โรงละคร
* มหาวิทยาลัยสยาม มหาวิทยาลัยในเขตภาษีเจริญ กรุงเทพมหานคร
* โรงเรียนเทคโนโลยีสยาม โรงเรียนใน เขตบางกอกใหญ่ กรุงเทพมหานคร
* ถนนสยาม 
** ถนนสยาม เมืองเบรสต์ แคว้นเบรอตาญ ประเทศฝรั่งเศส
** ถนนสยาม เมืองปารีส ประเทศฝรั่งเศส
** ถนนสยาม เมืองแซงต์-มาแซล ประเทศฝรั่งเศส
* ไอคอนสยาม ศูนย์การค้าและที่พักอาศัย

## ภาพยนตร์
* สยามสแควร์ (ภาพยนตร์ พ.ศ. 2527) - ภาพยนตร์โดย ศุภักษร
* สยามสแควร์ (ภาพยนตร์ พ.ศ. 2560) - ภาพยนตร์โดย ไพรัช คุ้มวัน
* รักแห่งสยาม - ภาพยนตร์โดย ชูเกียรติ ศักดิ์วีระกุล

## บุคคล
* สยาม สังวริบุตร ผู้กำกับ
* สยาม เมียวบัน ตัวละครหนึ่งการ์ตูนญี่ปุ่นเรื่อง วันพีซ
กลอน (แก้ความกำกวม)

**กลอน** อาจหมายถึง
* กลอน ลักษณะของคำประพันธ์ในภาษาไทย
* กลอน (อุปกรณ์) อุปกรณ์สำหรับทำให้แน่นสำหรับ ประตูและหน้าต่าง
* ลูกกลอน ยาไทยโบราณชนิดหนึ่ง
ฟอสซิล (แก้ความกำกวม)

**ฟอสซิล** คำทับศัพท์ภาษาอังกฤษ สามารถหมายถึง
* ซากดึกดำบรรพ์ ซากหรือร่องรอยของพืชหรือสัตว์ที่ถูกเก็บรักษาไว้โดยธรรมชาติ
* ฟอสซิล (เครื่องหมายการค้า) บริษัทผลิตเสื้อผ้าและเครื่องแต่งกาย สำนักงานใหญ่อยู่ที่รัฐเท็กซัส
* ฟอสซิล (โพรโทคอล) (FOSSIL) โพรโทคอลตัวหนึ่ง
ชั่วโมง

[thumb|[เที่ยงคืนถึงตี 1 บนนาฬิกาดิจิทัลที่นับแบบ 24 ชั่วโมง]]
**ชั่วโมง** อักษรย่อ **ชม.** () เป็นหน่วยของเวลา. ในอดีต 1 ชั่วโมงถูกกำหนดให้เป็นเวลา 1/24 ของเวลาที่โลกหมุนรอบตัวเองเทียบกับดวงอาทิตย์. ในยุคปัจจุบันเนื่องจากหน่วยวินาทีถูกกำหนดให้เป็นหน่วยพื้นฐานของเวลา ดังนั้นเวลา 1 ชั่วโมงถูกกำหนดให้เท่ากับ 3,600 วินาทีหรือ 60 นาที.

สัญลักษณ์ h นั้นถูกกำหนดโดยที่ประชุมน้ำหนักและมาตรวัด (CGPM) ในปีพ.ศ. 2491 แต่ก็มีการใช้สัญลักษณ์อื่นเช่น hr เป็นบางครั้ง

หมวดหมู่:หน่วยเวลา
ตา (แก้ความกำกวม)

**ตา** สามารถหมายถึงได้หลายอย่างเช่น
* ตา อวัยวะหนึ่งในมนุษย์และสัตว์ ใช้ในการมองเห็น
* ตาไม้ 
* ปัญญา นิรันดร์กุล (ตา) พิธีกรชาวไทย

นอกจากนี้ ตา ในภาษาไทยยังสามารถหมายถึง
* ตา บุคคลที่เป็นพ่อของแม่
* ตา (turn) ตาเดิน
โคนัน

**โคนัน** สามารถหมายถึง

## บุคคล
* โคนัน เกรย์ นักร้อง นักแต่งเพลง และยูทูบเบอร์ชาวอเมริกัน-ไอริช-ญี่ปุ่น
* โคแนน โอไบรอัน ผู้ดำเนินรายการโทรทัศน์ชาวอเมริกัน
* อาร์เธอร์ โคนัน ดอยล์ นักเขียนผู้แต่งเรื่องเชอร์ล็อก โฮมส์

## โทรทัศน์
* ยอดนักสืบจิ๋วโคนัน (名探偵コナン, Detective Conan) การ์ตูนญี่ปุ่น เนื้อเรื่องเกี่ยวกับนักสืบ
* โคนันเจ้าหนูล้ำยุค (未来少年コナン, Future Boy Conan) การ์ตูนญี่ปุ่น ผลงานของฮายาโอะ มิยาซากิ
* โคแนน (ทอล์กโชว์) รายการทอล์กโชว์อเมริกัน จัดตั้งโดยโคแนน โอไบรอัน
* โคแนนแอนด์เดอะยังวอร์ริเออร์ การ์ตูนทีวีแอนิเมชันอเมริกันในปี พ.ศ. 2537

## ภาพยนตร์
* โคแนน ยอดคนแดนเถื่อน ภาพยนตร์ในปี พ.ศ. 2525
* โคแนน ถล่มวิหารเทพเจ้า ภาพยนตร์ในปี พ.ศ. 2527
* โคแนน นักรบเถื่อน ภาพยนตร์ในปี พ.ศ. 2554

## วิดีโอเกม
* โคแนนเอกไซลส์ วิดีโอเกมเอาชีวิตรอดในปี พ.ศ. 2561

## ตัวละคร
* โคนัน ตัวละครเอกในเรื่องโคนันเจ้าหนูล้ำยุค
* โคนัน (นินจาคาถาโอ้โฮเฮะ) ตัวละครในการ์ตูนนินจาคาถาโอ้โฮเฮะ
* โคแนน เดอะบาร์บาเรียน ตัวละครในหนังสือของโรเบิร์ต อี. ฮาเวิร์ด เคยนำมาสร้างภาพยนตร์โคแนน ยอดคนแดนเถื่อน นำแสดงโดยอาร์โนลด์ ชวาร์เซเน็กเกอร์
* โคแนน เดอะไลแบรเรียน ตัวละครในวรรณกรรมล้อโคแนน เดอะบาร์บาเรียนของโรเบิร์ต อี. ฮาเวิร์ด ที่ปรากฏในสื่อต่างๆมากมาย
* โคแนน อันโตนิโอ มอตติ ตัวละครในสตาร์ วอร์ส
* เอโดงาวะ โคนัน นามแฝงของคุโด้ ชินอิจิ ตัวละครเอกในเรื่องยอดนักสืบจิ๋วโคนัน
* กัปตันโกน็อง ตัวละครเอกในภาพยนตร์กัปตันโกน็อง

## สถานที่
* โคนัง (จังหวัดโคจิ) () นครในจังหวัดโคจิ
* โคนัง (จังหวัดชิงะ) () นครในจังหวัดชิงะ
* โคนัง (จังหวัดไอจิ) () นครในจังหวัดไอจิ
* โคนัง (โตเกียว) () ย่านในเขตมินาโตะ โตเกียว
* เขตโคนัง (นีงาตะ) () เขตในนครนีงาตะ จังหวัดนีงาตะ
* เขตโคนัง (โยโกฮามะ) () เขตในนครโยโกฮามะ จังหวัดคานางาวะ
* มหาวิทยาลัยโคนัง () มหาวิทยาลัยที่ตั้งอยู่ในนครโคเบะ จังหวัดเฮียวโงะ
* ท่าอากาศยานทตโตริเนินทรายโคนัน () ท่าอากาศยานที่ให้บริการในเมืองทตโตริ จังหวัดทตโตริ

## การใช้งานอื่น
* โกน็อง (จังหวัดลัวเรแชร์)
* โคนัน (วงดนตรี)
* โคแนน (สุนัข)
* โคแนน (สุนัขของฆาบิเอร์ มิเลย์)

## ดูเพิ่ม
* 
* 

หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
ฝัน (แก้ความกำกวม)

**ฝัน** อาจหมายถึง

* ฝัน การเห็นเป็นเรื่องราวเมื่อหลับ
* การนึกเห็นในขณะที่ตื่นอยู่ ซึ่งไม่อาจจะเป็นจริงได้
* เป้าหมายหรือจุดมุ่งหมายในอนาคต
* *[[ความฝัน (หนังสือ)|ความฝัน]]* พระราชนิพนธ์แปลในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากหนังสือของกุนเทอร์ ไอช์ นักเขียนชาวเยอรมัน
* "ฝัน" เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร ลำดับที่ 28 ทรงพระราชนิพนธ์ใน พ.ศ. 2502
คามิจุ!

**คามิจุ!** () เป็นการ์ตูนญี่ปุ่นที่มีเนื้อหาเกี่ยวกับเด็กนักเรียนมัธยมต้นชื่อ ยูริเอะ ฮิโตสึบาชิ (一橋ゆりえ) ซึ่งในคืนหนึ่งค้นพบว่าเธอกลายเป็นเทพเจ้าองค์หนึ่งในศาสนาชินโต คามิจุ! ถูกนำมาสร้างเป็นอนิเมะออกแพร่ภาพครั้งแรกในประเทศญี่ปุ่นทางสถานีโทรทัศน์ทีวีอาซาฮิ ตั้งแต่เดือนมิถุนายนถึงเดือนกันยายน 2548 นอกจากนี้ยังมีมังงะภายใต้ชื่อเดียวกันตีพิมพ์อยู่ในนิตยสารเด็งเงกิไดโอ แต่งเรื่องโดยเบซาเมะมุโช และวาดภาพโดยฮารุโกะ ฮานาฮารุ

## เนื้อเรื่อง

## ตัวละคร

## แหล่งข้อมูลอื่น
* เว็บไซต์อย่างเป็นทางการ

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:แอนิแมกซ์
หมวดหมู่:ศาสนาชินโตในบันเทิงคดี
หมวดหมู่:เทพเจ้าชินโตในอนิเมะและมังงะ
หมวดหมู่:โยไกในอนิเมะและมังงะ
หมวดหมู่:ปรัมปราวิทยาญี่ปุ่นในอนิเมะและมังงะ

หมวดหมู่:อะนิเพล็กซ์
หมวดหมู่:หนังสือการ์ตูนศาสนา
โดจินชิ

[thumb|หน้าจากโดจินชิมังงะเรื่องเกี่ยวกับ,[คอมมอนส์ตัง และโควตตัง]]
**โดจินชิ** () หมายถึง สื่อสัญชาติญี่ปุ่นที่สร้างและจัดจำหน่ายโดยมือสมัครเล่น โดยอาจเป็นมังงะ อนิเมะ นิยาย หนังสือรวมภาพเขียนหรืองานศิลปะ หรือวิดีโอเกม อย่างไรก็ดีศิลปินอาชีพหลายคนตีพิมพ์โดจินชิเพื่อเผยแพร่ผลงานของตนโดยไม่ผ่านสำนักพิมพ์ คำว่าโดจินชิสร้างมาจากคำว่า 同人 ซึ่งแปลว่า "กลุ่มคนที่มีความสนใจแบบเดียวกัน" และ 誌 ซึ่งแปลว่า "นิตยสาร" หรือ "การเผยแพร่" กลุ่มผู้สร้างโดจินชิมักเรียกตัวเองว่า "เซอร์เคิล" (サークル, circle)

โดจินชิโดยส่วนมากจะเขียนโดยแฟน ๆ ของการ์ตูนที่ได้รับความนิยม โดยนำตัวละครจากการ์ตูนที่ชื่นชอบมาเขียนเรื่องราวเพิ่มเติมออกไปตามแต่จินตนาการของแฟน ๆ นับเป็นการตอบสนองความต้องการของแฟนการ์ตูนในแบบหนึ่ง อย่างไรก็ดีโดจินชิก็สามารถเป็นเรื่องที่ผู้วาดแต่งขึ้นมาเองก็ได้ 

โดจินชิเป็นทางเลือกสำหรับศิลปินหรือนักประพันธ์ที่ต้องการเผยแพร่ผลงานโดยไม่ต้องผ่านการกลั่นกรองหรือประเมินคุณค่าจากสำนักพิมพ์ การเผยแพร่ทำได้โดยจำหน่ายผลงานของตนได้ในงานขายตรงโดจินชิ ที่ใหญ่ที่สุดคืองานคอมิเก็ตจัดในหน้าร้อนและหน้าหนาวของทุกปีที่โตเกียวบิ๊กไซต์ มีผู้เข้าร่วมงานไม่ต่ำกว่าครั้งละ 400,000 คน นอกจากนี้ปัจจุบันนักเขียนโดจินชิยังสามารถจำหน่ายผลงานทางอินเทอร์เน็ต หรือทางร้านหนังสือซึ่งขายเฉพาะโดจินชิได้อีกด้วย

นักเขียนการ์ตูนชาวญี่ปุ่นชื่อดังหลายคนเช่น เค็ง อากามัตสึ, คิโยฮิโกะ อาซูมะ, และแคลมป์ เผยแพร่ผลงานของตนในระยะแรก ๆ เป็นโดจินชิ และปัจจุบันก็มีนักเขียนการ์ตูน นักออกแบบตัวละคร และศิลปินมืออาชีพหลายคนที่ยังเขียนโดจินชิควบคู่กับงานหลักไปด้วย เช่น มาริโอะ คาเนดะ, เคจิ โกโต, และโทนี ทากะ

ปัจจุบันการเขียนโดจินชิได้รับความนิยมมากขึ้นเรื่อย ๆ ในประเทศไทย โดยมีการจัดงานขายตรงโดจินชิเป็นระยะ ๆ ตลอดทั้งปี อาทิ งานโคมิคอนโรด, งานคอมิกซีซัน เป็นต้น

บางครั้งการ์ตูนโป๊ที่เป็นลายเส้นแบบการ์ตูนญี่ปุ่นอาจถูกเรียกรวม ๆ ว่าโดจินชิ เพื่อเลี่ยงการกล่าวถึงโดยตรง แม้ว่าโดจินชิไม่จำเป็นต้องมีฉากลามกอนาจารเสมอไปก็ตาม บางครั้งโดจินชิยังอาจหมายความเฉพาะเจาะจงถึงการ์ตูนยาโออิ (ชายรักชาย) หรือการ์ตูนยูริ (หญิงรักหญิง) แต่ไม่ได้หมายความว่าความหมายที่แท้จริงของโดจินชิจะแปลว่า "การ์ตูนโป๊" ตามที่คนส่วนมากเข้าใจผิดกัน

## อ้างอิง

## แหล่งข้อมูลอื่น
* 

หมวดหมู่:การ์ตูนญี่ปุ่น
ฝัน

ภาพของฝันในงานศิลปะ|thumb|250px

**ฝัน** เป็นลำดับภาพ ความคิด อารมณ์ และการรับรู้ที่เกิดขึ้นนอกเหนืออำนาจจิตใจในจิตระหว่างช่วงที่แน่นอนของการหลับ

ฝันเกิดขึ้นในการหลับระยะ REM เป็นหลัก เมื่อกิจกรรมของสมองเพิ่มสูงขึ้นเสมือนว่ากำลังตื่นอยู่ การหลับระยะ REM สามารถบอกได้จากการกลอกไปมาของลูกตาขณะหลับ ทั้งนี้ ฝันสามารถเกิดได้ในการหลับขั้นอื่น แต่ฝันเหล่านั้นมีแนวโน้มสมจริงหรือผู้ฝันจำได้น้อยกว่ามาก

ฝันกินระยะเวลาตั้งแต่ไม่กี่วินาทีไปจนถึงยี่สิบนาที บุคคลมักจำฝันได้มากกว่าเมื่อตื่นขึ้นหากฝันในระยะ REM โดยเฉลี่ย บุคคลมีฝัน 3 ถึง 5 ฝันต่อคืน ฝันมีแนวโน้มนานขึ้นเมื่อเวลาผ่านไป ระหว่างการหลับ 8 ชั่วโมง บุคคลจะใช้เวลากับการฝันสองชั่วโมง

มีผู้มองว่า ฝันเชื่อมโยงกับจิตไร้สำนึก โดยมีตั้งแต่ปกติและสามัญไปจนถึงเหนือจริงหรือแปลกประหลาดเกิน ฝันสามารถมีได้หลายอารมณ์ เช่น กลัว ตื่นเต้น สนุกสนาน เศร้าโศก ผจญภัยหรือเกี่ยวกับเพศ เหตุการณ์ในฝันโดยทั่วไปอยู่นอกเหนือการควบคุมของผู้ฝัน ยกเว้น lucid dream ที่ผู้ฝันรู้สึกตัว ฝันบางครั้งได้สร้างความคิดริเริ่มแก่บุคคลหรือให้ความรู้สึกถึงแรงบันดาลใจ

## ฝันในสิ่งมีชีวิตอื่น
จากการวิจัยพบว่าสัตว์ก็มีฝันเช่นเดียวกับมนุษย์ โดยเมื่อสัตว์หลับอยู่ในสถานะ REM สัตว์จะมีฝันเกิดขึ้น สัตว์ที่มีระยะของสถานะ REM นานที่สุดคือตัว อาร์มาดิลโล ที่มีลักษณะคล้ายตัวตุ่น สัตว์ที่มีฝันบ่อยที่สุดคือสัตว์เลี้ยงลูกด้วยนมและสัตว์ประเภทนกจากการทดสอบฝันของแมวพบว่ามันมักจะฝันถึงการล่าเหยื่อโดยอ้างอิงจากลักษณะการเคลื่อนไหวของขาและร่างกาย ในขณะที่สุนัขได้มีการเคลื่อนไหวของช่วงขาในลักษณะของการวิ่งรวมถึงการเห่าในขณะหลับ

## ฝันกับความเชื่อ
ชาวกรีกและโรมันโบราณเชื่อกันว่า ฝันคือสารจากพระเจ้า ชาวอียิปต์โบราณ เชื่อว่าผู้ที่เข้าใจฝัน คือบุคคลพิเศษ ในประเทศจีน เชื่อกันว่าฝัน คือการผละวิญญาณจากร่างหนึ่ง ไปสู่อีกร่างในโลกแห่งฝัน ที่ซึ่งร่างนั้นเพิ่งตื่น ชนเผ่าพื้นเมืองอเมริกันบางชนเผ่า และชาวเม็กซิกันที่เจริญแล้ว เชื่อว่า ฝันคืออีกโลกหนึ่ง ที่เราไปเยือนในยามหลับ และในยุโรป ผู้คนเชื่อกันว่า ฝันคือสิ่งชั่วร้าย และอาจชักนำให้คนหันไปทำสิ่งเลวร้ายได้

## อ้างอิง

## ดูเพิ่ม
* ฝันเปียก

หมวดหมู่:ฝัน
หมวดหมู่:สัญลักษณ์
หมวดหมู่:การบำบัดทางจิต
อัญประกาศ

**อัญประกาศ** หรือ **เครื่องหมายคำพูด** เป็นเครื่องหมายวรรคตอนสากล ใช้เขียนสกัดข้างหน้าและข้างหลังของ อักษร คำ วลี หรือประโยค ที่ต้องการเน้นเป็นพิเศษ ให้ดูแตกต่างจากข้อความที่อยู่รอบข้าง ลักษณะคล้ายลูกน้ำแต่เขียนไว้ข้างบน (บางภาษาเขียนไว้ข้างล่างก็มี) มักเขียนเป็นคู่เรียกว่า *อัญประกาศคู่* ข้างหน้าเขียนหัวคว่ำ ข้างหลังเขียนหัวหงาย ( “ ” ) หรือปรากฏเป็น *อัญประกาศเดี่ยว* ( ‘ ’ ) บางครั้งอาจพบการใช้ขีดตั้งเล็ก ๆ เพื่อความสะดวก ( " " หรือ ' ' )

## การใช้งาน
* ใช้เขียนสกัดตัวอักษร หรือ คำ เพื่อให้ผู้อ่านสังเกตเป็นพิเศษ เช่น :- 
**  ตัว "นอ" มี 2 ชนิด คือ ณ และ น 
** หล่อนได้รับสมญาจากสังคมว่า "ผู้ดีแปดสาแหรก"
** "สามก๊ก" กล่าวถึงคนสำคัญ สามก๊ก
* ใช้สกัดข้อความที่เป็นความดำริตริคิด เช่น :- 
** ฉันคิดว่า "เอ ! นี่เราก็เป็นลูกผู้ชาย เหตุไฉนจึงไม่พยายามทำสิ่งที่เป็นประโยชน์"  คิดดังนี้แล้ว ฉันก็เริ่มเขียนตำราหลักภาษาไทย
** เขาดำริว่า "ฉันเป็นคนไทย, ฉันต้องสร้างชาติไทยให้เจริญ"
* ใช้สกัดข้อความที่เป็นคำสนทนาปราศรัย เช่น :- 
** แดงถามว่า "แป๊ว, หนูรักอะไรมากที่สุด ?" "ผมรักเพื่อนมากที่สุด" แป๊วตอบ
** "นอกจากชาติไทยแล้ว หนูรักใครอีก" "คุณพ่อ, และคุณแม่"
** "หนูรักพี่ไหม" แดงถาม "รัก" แป๊วตอบ
* ใช้สกัดข้อความที่นำมาจากที่อื่น หรือ เป็นคำพูดของผู้อื่น เช่น :- 
** ในบาลีไวยากรณ์ ตอนอักขรวิธี มีข้อความอยู่ตอนหนึ่งว่า "เนื้อความของถ้อยคำ ทั้งปวง ต้องหมายรู้กันด้วยอักขระ ถ้าอักขรวิบัติแล้ว ก็เข้าใจเนื้อความยาก" 
** ฉันชอบพระพุทธโอวาทที่ว่า "ความประมาทเป็นทางแห่งความตาย"

ถ้ามีส่วนที่เน้นซ้อนกันสองชั้น ชั้นนอกที่สุดให้ใช้อัญประกาศคู่ "..." ส่วนชั้นในให้ใช้อัญประกาศเดี่ยว '...' ไม่ควรใช้ซ้อนกันมากกว่าสองชั้น เพราะอาจทำให้สับสนได้ ตัวอย่างเช่น :-
 
นักเรียนคนหนึ่งเล่าให้ครูฟังว่า "ผมมีน้องชาย 2 คน เป็นเด็กช่างพูดทั้งคู่ พอเห็นผม กลับไปบ้าน น้องคนเล็ก มักพูดกับคุณแม่ว่า 'คุณแม่ครับ, พี่แป๊วกลับจากโรงเรียนแล้วครับ' แล้วแกก็วิ่งมารับผม และขอให้ผมเปิดรูปภาพในหนังสือให้แกดู"

การเขียนอัญประกาศ ควรเว้นวรรคก่อนอัญประกาศเปิดหนึ่งเคาะ หลังอัญประกาศปิดหนึ่งเคาะ ส่วนข้อความภายในให้เขียนติดกับอัญประกาศ  เช่น xxx “yyy” xxx

## อ้างอิง

หมวดหมู่:เครื่องหมายวรรคตอน
เซน (แก้ความกำกวม)

**เซน** หรือ **เซ็น** () สามารถหมายถึง
* เซน ศาสนาพุทธนิกายมหายาน ในประเทศญี่ปุ่น
* เซน ชื่อตัวละครหลักในภาพยนตร์การ์ตูนเรื่อง สปิริตเต็ดอเวย์
* เซน ชื่อตัวละครในเรื่อง เซน...สื่อรักสื่อวิญญาณ
* เซน (หน่วยเงิน) หน่วยเงินย่อยของเงินริงกิตของมาเลเซีย โดย 1 ริงกิตมีค่า 100 เซน
* เซน (ห้างสรรพสินค้า) อาคารย่อยในโครงการ เซ็นทรัลเวิลด์
* เซน 2010 รายการโทรทัศน์ของช่อง 9 ผลิตโดยเครือเนชั่น
* การลงลายมือชื่อ (เซ็น)
* หน่วยความยาวเซนติเมตร ในภาษาพูดของคนไทยอาจพูดย่อๆว่าเซน
* ปฏิภาณ หล่อเสถียร (เซน) นักร้องชาวไทย เป็นที่รู้จักจากการแข่งขันรายการ เดอะสตาร์ 6

หรือ อาจจะเขียนผิดจากคำว่า เซ็นต์ หรือคำว่า เซนต์